|  |  |
| --- | --- |
| ***REPUBLIKA HRVATSKASREDNJA ŠKOLA „JURE KAŠTELAN „Omiš******Trg kralja Tomislava 2*** ***021/861117******KLASA: 611-01/24-01/1 URBROJ: 2181-354-24-1 Omiš, 29. siječnja 2024.***  |  |

**LITERARNO-LIKOVNI NATJEČAJ POVODOM 60 GODINA SREDNJE ŠKOLE JURE KAŠTELAN U OMIŠU**

**Natječaj za ilustriranu kratku priču na temu *Cetina u duhu nadrealizma*.**

Povodom 60 godina obilježavanja postojanja i djelovanja Srednje škole u Omišu koja nosi ime našega poznatog nadrealista Jure Kaštelana, organiziran je natječaj za ilustriranu kratku priču.

**Pravila i uvjeti natječaja**

Pravo sudjelovanja imaju svi učenici srednjih škola Splitsko-dalmatinske županije. Tekst mora biti napisan na hrvatskom jeziku.

Dostavljeni rukopis ne smije biti duži od 5 kartica teksta (9.000 znakova s prazninama).

Prilikom pisanja poštuju se osnovne upute (*Word*, font *Times New Roman*, 12, prored 1,5). Također, svaka priča mora imati naslov koji je napisan unutar dokumenta, kao i popratne ilustracije. Priče se šalju pod zaporkom, a rješenje zaporke šalje se u zasebnoj Word datoteci. Rješenje zaporke treba sadržavati sljedeće podatke o autoru: ime i prezime, broj telefona te adresu elektroničke pošte. Navedeni podatci koristit će se isključivo u svrhu proglašenja dobitnika nagrada i kontaktiranja autora. Dakle, svaki autor **šalje 2 *Word* dokumenta**: u jednom se nalazi ilustrirana priča sa zaporkom, a u drugom se nalaze podatci o autorima s naglašenom zaporkom priče.

Autor/ica može sudjelovati samo s jednom ilustriranom pričom.

Poslana priča ne smije biti prethodno objavljivana.

Priče se šalju elektronički u *Word* formatu na e-mail adresu:

ured@ss-jkastelan-omis.skole.hr s **naznakom *Cetina u duhu nadrealizma*.** Natječaj je otvoren **do ponoći 31. ožujka 2024. godine**, a rezultati će pravovremeno biti objavljeni na oglasnoj ploči i društvenim mrežama Škole.

Rukopisi pristigli izvan roka neće biti prihvaćeni, a tročlano povjerenstvo ima pravo poništiti natječaj ukoliko ne primi dovoljno kvalitetnih radova.

**Dodatne napomene**

Slanjem svojih radova autori pristaju na potrebne uredničke intervencije. Molimo autore da prije samoga slanja svojih radova pažljivo pregledaju tekst i isprave pravopisne i gramatičke pogreške.

Autori zadržavaju autorska prava te su i dalje vlasnici svojih radova. Pristigle radove vrednovat će stručno tročlano povjerenstvo čija će imena biti otkrivena prilikom objave rezultata.

**Nagrada: vikend u Veneciji i Trstu za tri osobe**